Kamu bisa jelasin ke aku soal Ridwan Kamil dalam bahasa sunda?

Mochamad Ridwan Kamil, S.T., M.U.D (leuwih dipikawanoh ku jujuluk Kang Émil; Aksara Sunda: , ) nyaéta Gubernur Jawa Kulon période 2018-2023. Saméméhna Émil téh saurang arsiték, dosén, sarta aktivis sosial. Émil mangrupa anak ti papasangan Dr. Atjé Misbach, S.H jeung Dra. Tjutju Sukaésih. Istrina nyaéta Atalia Praratya sarta dipaparinan 2 anak nu ngaranna Camillia Laetitia Azzahra jeung Emmiril Khan Mumtadz. Taun 2013 Émil dicalonkeun ku Partéy Kaadilan Sejahtera jeung Partéy Gerindra minangka walikota Bandung diréndéngkeun jeung Odéd Muhammad Danial minangka calon wakil walikotana. Dina Rapat Pléno Komisi Pamilihan Umum Kota Bandung dina tanggal 28 Juni 2013, pasangan ieu punjul ti tujuh pasangan lianna ku sora 45,24% nepi ka pasangan Ridwan Kamil jeung Odéd Muhammad Danial ditetepkeun jadi pameunang dina Pamilihan Umum Wali Kota Bandung 2013. Salila manéhna ngajabat jadi walikota Bandung, loba pisan kamajuan dina bidang pelayanan publik jeung sistem tata rohang. Ku kituna, manéhna loba meunang pangajén ku lantaran kamajuan-kamajuan anu dihasilkeun ku manéhna. Salah sahiji pangajén anu dimeunangkeun ku manéhna nyaéta Pangajén Kepala Daérah Teladan versi majalah Tempo 2017, manéhna kaabus salah sahiji tina 10 kepala daérah teladan.